作者:王仲元
標題:雙調・江兒水嘆世
內容:誰待理他閒是非，緊把紅塵避。庵前綠水圍，門外青山對，尋一個穩便處閒坐地。竹冠草鞋粗布衣，晦跡韜光計。灰殘風月心，參得煙霞味，尋一個穩便處閒坐地。茅齋倚山門傍溪，鎮日常關閉。安閒養此心，去住從吾意，尋一個穩便處閒坐地。功名玉關十萬裡，委實勞心力。爭如四皓仙，不願三公位，尋一個穩便處閒坐地。功勞既成名遂矣，便索抽身退。裴公綠野中，陶令東籬內，尋一個穩便處閒坐地。笑他臥龍因甚起？不了終身計。貪甚青史名？棄卻紅塵利，尋一個穩便處閒坐地。扁舟五湖越范蠡，有分煙波內。絲綸遠是非，蓑笠多風味，尋一個穩便處閒坐地。紅塵不來侵釣磯，別卻風雲會。一釣了此生，七里全身計，尋一個穩便處閒坐地。五柳繞莊菊滿籬，自謂羲皇世。三徑可怡顏，一榻堪容膝，尋一個穩便處閒坐地。婦人臉上笑靨一團兒可人純是嬌，妝點如花貌。抬疊起臉上秋，出落腮邊俏，千金這窠裡消費了。套數。